མ་སུ་རིར་ཞབས་སོར་འཁོད་རྗེས་ཀྱི་ཉིན་ལྔ་ལས་མ་སོང་བའི་སྐབས་ཏེ།ཕྱི་ཟླ་༤ཚེས་༢༥ཉིན།ྋགོང་ས་མཆོག་གི་བཀའ་དགོངས་ལམ་སྟོན་ལྟར།མ་སུ་རིར་སྲིད་བློན་ཟུར་པ་ཀླུ་ཁང་ཚེ་དབང་རབ་བརྟན་དང༌།གཡུ་ཐོག་བཀྲ་ཤིས་དོན་གྲུབ།སྐུའི་གཅེན་པོ་རྒྱ་ལོ་དོན་གྲུབ།ཞྭ་སྒབ་པ་དབང་ཕྱུག་བདེ་ལྡན།སྤོམ་མདའ་ཡར་འཕེལ་སོགས་ཀ་སྦུག་བདེ་དོན་ཚོགས་པའི་ཚོགས་མི་རྣམས་དང༌།གཞུང་ཞབས་༣༠བརྒལ་བའི་ཚོགས་ཆེན་བསྐྱངས་ཐོགབཙན་བྱོལ་བོད་གཞུང་གི་ཁ་ཚ་དགོས་གཏུགས་ཀྱི་གནང་སྒོ་ཁག་ལས་བགོས་བསྐྱོན།སྐབས་དེར་ཕྱག་ལས་རྣམ་གྲངས་གཙོ་བོ་ནང་སྲིད་དང༌།ཕྱི་སྲིད།འདུ་འགོད།ཤེས་རིགཆོས་དོན་བཅས་ལ་གཏན་འབེབས་བསྐྱངས་ཤིང༌།ཤེས་རིག་ལས་དོན་གྱི་འགན་ཁུར་ཀུན་བདེ་གླིང་འོད་ཟེར་རྒྱལ་མཚན་གྱིས་གནང་རྒྱུར་ཐུགས་གཏན་འཁེལ།